Reykjavík

Reykjavík (IPA: [ˈreiːcaˌviːk]) (isl. Dampbucht) ass d'Haaptstad vun Island an déi nërdlechst Haaptstad vu Westeuropa, net wäit vum nërdleche Polarkrees ewech. Am Wanter huet Reykjavík nëmme 4 Stonnen Dagesliicht, am Summer sinn d'Nuechte bal sou hell wéi den Dag. D'islännesch Bezeechnung Dampbucht kënnt warscheinlech vun den Dämp vun de waarme Quellen aus der Ëmgéigend a gëtt engem Mëssverständnes vum éischte Bewunner Ingólfur Arnarson zougeschriwwen. An der Stad sinn déi meescht Fakultéite vun der Universitéit vum Land, a verschidden aner Héichschoulen, Theater, Muséeën a Kulturariichtungen, souwéi en Héichséihafen. Matzen an der Stad läit e klenge Séi, den Tjörnin. Dee Séi ass zugläich och eng vun de gréisste Bréiplaze fir Waasservullen am Südweste vun Island. Geographie D'Stad läit um Atlantik, méi genee an der Faxaflói-Bucht ënner dem zirka 900 m héijen Hausbierg Esja am Südweste vun der Insel Island um Ufank vun der Hallefinsel Reykjanesskagi. D'Zon vun der plackentektonescher Verschiibung, déi an Island vu Südwesten no Nordoste leeft, féiert och iwwer déi Hallefinsel. Dohier gëtt et ëmmer nees Äerdbiewen, déi allerdéngs meeschtens net allze staark sinn. Geschicht Bevëlkerung Reykjavík ass mat 138.772 Awunner (Stand 1. Januar 2025) déi gréisst Stad an Island. Do wunnen zirka 41 % vun all de Leit op der Insel. Politik Kuckeswäertes Ekonomie a Verkéier Bekannt Persoune vu Reykjavík Álfrún Gunnlaugsdóttir, islännesch Schrëftstellerin Björk Guðmundsdóttir, islännesch Sängerin Hannes Finsen, (*13. Mee 1828, † 18. November 1892), Jurist an héije Beamten am Déngscht vun Dänemark, ë. a. Gouverneur op de Färöer Inselen Jóhann Hjartarson, islännesche Schachgroussmeeschter Um Spaweck Offiziell Websäit vu Reykjavík (is) Referenzen an Notten